**6. Mooses näkee Jumalan voiman** 2.Moos.7:1 – 12:42 - **Room. 8:1**

Kuvat: [www.freebibleimages.org](http://www.freebibleimages.org)

**Johdanto:** Ootko sä pelannut jalkapalloa tai jääkiekkoa tms. peliä? Peleissähän on tietyt säännöt ja sitten on tuomari, joka valvoo, että pelataan sääntöjen mukaan. Jos joku rikkoo sääntöjä, tuomari antaa siitä rangaistuksen, eli jonkunlaisen tuomion.

Jumalakin on antanut meille säännöt, miten tätä elämää elää. Hän on myös meidän tuomarimme, joka sanoo, että synnistä, eli siitä että rikkoo Jumalan tahdon, seuraa rangaistus. Mutta Jumala on ihmeellinen tuomari, hän nimittäin on itse kärsinyt sen rangaistuksen meidän puolestamme, ettei rangaistusta, tuomiota, tarvitse kohdata, kun uskomme Jeesukseen. Raamattu sanoo meille näin: **Room. 8:1 (kuva1)**

**Tutustutaanpa tähän Raamatun kohtaan nyt lisää Mooseksen kautta.**

**Kuva 2**

Jumala oli antanut Moosekselle tehtävän vapauttaa kansansa Egyptin orjuudesta. Mooseksen piti mennä faraon luokse puhumaan asiasta, mutta Jumala kertoi jo etukäteen, että hän itse kovettaa faraon sydämen, ettei hän kuuntele heitä, vaikka Jumala tekee monia ihmeitäkin. Mutta lopulta Jumala rankaisee Egyptiä todella ankarasti, kun he eivät uskoneet Jumalaa ja silloin israelilaiset pääsevät pois Egyptistä. He saavat vielä paljon rikkauksiakin mukaansa. **Silloin egyptiläisetkin ymmärtävät, että Jumala on Herra, joka hallitsee kaikkea.**

Jumalan ohjeiden mukaan Mooses ja Aaron menivät faraon luo pyytämään kansan pääsyä vapauteen, mutta farao ei suostunut päästämään, niin kuin Jumala oli jo kertonut. Farao oli jo aiemmin sanonut, ettei hän tunne Jumalaa, eikä siksi häntä tottele. Sen sijaan hän palveli monia epäjumalia. **Niinpä Jumala lähetti vitsauksia eli kauheita vaikeuksia, joiden avulla Jumala opetti faaraota tuntemaan, kuka hallitsee koko maailmaa ja myös luonnonvoimia.**

**Vitsaukset olivat seuraavanlaisia: (VAIHDAKUVAT 3-11)**

1. Niilin vesi muuttui vereksi, kalat kuolivat ja virta alkoi haista, niin ettei sitä voinut juoda. Verta oli kaikkialla.
2. Sammakot nousivat maalle ja tunkeutuivat joka paikkaan, jopa sänkyyn, ne peittivät alleen koko Egyptin.
3. Syöpäläisiä, pikku elukoita, tuli kaikkialle sekä ihmisiin että karjaan.
4. Sitten paarmat tulivat ihmisten kimppuun, niin että talot ja maat olivat niitä täynnä.
5. Karjaan, eli hevosiin, aaseihin, kameleihin, lehmiin ja lampaisiin tuli rutto, sairaus ja ne kuolivat.
6. Ihmisiin ja eläimiin tuli paiseita ja märkiviä rakkuloita
7. Kun raemyrskytuli, kaikki massa kasvava kuoli, samoin eläimet ja ihmiset, jotka eivät olleet suojassa.
8. Heinäsirkat söivät lopun, mitä rakeilta oli säästynyt ja vielä puutkin. Ja ne täytti faraon palatsin ja kaikki talot.
9. ja vielä kolmeksi päiväksi tuli täysi pimeys, ettei ihmiset nähneet toisiaan, eikä kukaan voinut mennä minnekään, kun ei nähnyt yhtään mitään.

**Eikö ollut aika julmia juttuja? Mutta Jumala kertoi näistä vitsauksista etukäteen, joten faraolla oli mahdollista varautua niihin.** Faraolle sanottiin, että jos et päästä Israelin kansaa, sinua ja kansaasi kohtaa tällainen vaikeus. Kun yksi vaikeus oli mennyt, hän olisi voinut päästää kansan, mutta farao ei tehnyt sitä; joten Jumala antoi seuraavan vaikeuden. Farao ei uskonut Jumalaa, hän ei ottanut todesta Jumalan sanaa ja siksi hän ja kansansa kärsi hyvin paljon. **Samaan aikaan israelilaiset olivat Jumalan turvassa ja suojassa, he eivät joutuneet kärsimään.**

**Kuva 12**

Raamattu sanookin: **Room. 8:1** Jumala on meillekin ilmoittanut Raamatussa, mitä hän tekee ja miten hän toimii. Sinä, joka uskot Häneen, pelastut ja oot Jumalan suojassa koko ajan. Jumala ei rankaise sinua koska hän on jo rankaissut Jeesusta eikä sulle tapahdu mitään Jumalan sallimatta. Raamattu kertoo meille myös, että jonain päivänä Jeesus tulee takaisin ja sitten on tuomio, jonne jokainen ihminen joutuu. Mutta kun sä uskot Jeesukseen, sulla ei oo mitään hätää, sä et joudu kadotukseen, eroon Jumalasta, koska sä oot saanut kaikki synnit anteeksi ja olet Jumalan oma. Huippujuttu!

**Kuva 13**

**Vitsausten kautta Jumala osoitti faraolle ja muillekin, että hän on voimakas Jumala, ja että kaikki ihmisten keksimät jumalat ovat turhia, ei ne mitään kuule eikä näe. Ei ole muuta elävää ja todellista Jumalaa kuin hän.** Faraokin joutui paljon miettimään, kuka Jumala oikein on, mutta hänen sydämensä pysyi kovana, eikä hän uskonut Jumalaa. Välillä hän katui sitä, ettei ollut päästänyt israelilaisia lähtemään ja lupasi sen tehdä, kun vaan vitsaukset loppuvat. Mutta hän ei oikeasti halunnut tehdä niin. Vaikka hän näki monenlaisia ihmeitä, ne eivät saaneet häntä uskomaan Jumalaan. **Mikään ihme ei ole tarpeeksi suuri, jos ihminen ei usko. Uskon voi synnyttää vain Jumalan sana.**

**Essi ja Elmeri**

**Miksi Jumala ei vienyt kansaansa pois Egyptistä kysymättä faaraolta mitään?** Olisihan hän siihen pystynyt, kun on kaikkivaltias. Jumala on myös oikeudenmukainen ja rakastava. Hän ei pakottanut faraota alistumaan Jumalan tahtoon, vaan antoi mahdollisuuden valita, miten hän suhtautuu Jumalaan ja hänen sanaansa. Jumala ei ole tyranni hallitsija, joka pakottais meitäkään toimimaan hänen tahtonsa mukaan, vaan hän kunnioittaa niidenkin mielipidettä, jotka häntä vastustavat. Jumala ei pakota sinua uskomaan häneen eikä elämään hänen tahtonsa mukaan, sulla on mahdollisuus torjua Jumala. Mutta siitä ei seuraa sinun elämääsi mitään hyvää. Jos sä et usko Jumalaan, Jumala odottaa, että sinä käännyt pois sun omalta tieltä, ja palvelet häntä. Se on sulle parasta. Mutta se vaatii sen, että sä tunnustat syntisi ja haluat kulkea Jumalan tahdon mukaan.

Jumala kutsuu jokaista ihmistä, ensin hellävaraisin keinoin, mutta jos ihminen ei tahdo uskoa Jumalaan, Hän voi käyttää kovempia otteita.Niin kuin faraotakin Jumala kutsui ensin ilman vitsauksia, sitten hellävaraisemmilla vitsauksilla ja lopulta yhä kovemmilla. Sekin on Jumalan rakkautta. Sillä se on ihmiselämässä, mun ja sun elämässä, tärkeintä, että opit tuntemaan Jumalan ja pääset taivaaseen, ja sen toteutumiseksi Jumala toimii. **Jumala ei tahdo kenenkään joutuvan kadotukseen, eli ikuiseen eroon Hänestä.**

**Kuva 14**

**Yhdeksän vitsausta oli takana, farao oli saanut oppia tuntemaan jotakin Jumalan suuruudesta.** Mutta faraon uppiniskaisuus oli ajanut hänen maansa perikadon partaalle. Vieläkään hän ei kuitenkaan ollut halukas myöntymään Jumalalle ja päästämään kansaa vapaaksi. Hän käski vihaisesti Moosesta jättämään hänet, eikä koskaan palaamaan.

**Mooses antoikin viimeisen varoituksen itsepäiselle faraolle:** Keskiyöllä jokainen Egyptin esikoinen tulee kuolemaan. Jopa faraon oma poika. (eli vanhin lapsi perheistä, mutta myös eläinten pennuista) Suru on valtava. Tämä tulee olemaan pahin kaikista vitsauksista, **mutta israelilaiset ovat olemaan turvassa, sillä Jumala pitää huolen omistaan**.

**Kuva 15**

Jumala neuvoi Moosesta ja Aaronia, kuinka heidän ja Israelin kansan tuli toimia ollakseen turvassa tulevalta vitsaukselta. Jokaisen perhekunnan piti ottaa virheetön karitsa ja teurastaa se illalla ja sitten paistaa ja syödä sen Jumalan ohjeiden mukaisesti. Karitsasta tuleva veri piti sivellä oven pieliin ja kaikkien piti pysyä koko yö sisällä talossa. Sillä kun Jumala kulkee surmaamassa esikoiset, kun hän näkee veren ovenpielissä, hän kulkee ohi ja kaikki pelastuu. **Jumala rakasti kansaansa niin paljon, että hän halusi pelastaa heidät.** Siksi hän kertoi, kuinka voi pelastua. Kaikkien piti olla myös valmiustilassa, sillä kun tämä tapahtuu, egyptiläiset ajavat israelilaiset äkkiä pois heidän maastaan.

Israelilaiset tekivät niin kuin Mooses käski.

**kuva 16**

Keskiyöllä Jumalan enkeli kulki läpi Egyptin maan. Jokaisessa egyptiläisessä kodissa kuoli esikoinen – myös faraon kodissa – Jumalan sanojen mukaan. Jopa eläinten esikoiset kuolivat! Läpi yön voitiin kuulla tuskanhuutoja kuoleman tuodessa surua jokaiseen taloon. Israelilaiset olivat turvassa kuolemalta, kun he olivat teurastaneet lampaan ja levittäneet verta ovenpieliin. He pelastuivat ainoastaan karitsan veren kautta.

**Kuva 17**

Samoin Jumala rakasta sinuakin, ja on valmistanut pelastuksen sinulle. Sinunkin turvasi on veressä, nimittäin Jeesuksen veressä. Raamattu sanoo, että Jeesuskin on kuin karitsa, joka kuoli sinun puolestasi ja kun hän kuoli, hänestä vuoti verta. Sen tähden, kun sinä uskot Jeesukseen, sinä olet turvassa, mikään paha, eikä kuolema voi sinua voittaa. Saat elää aina Jumalan kanssa, Sillä Jeesus ei vaan kuollut, vaan nousi kuolleista ja elää tänäänkin. **Ja sen tähden tämä Raamatun kohta on totta: Room. 8:1** Mikään Jumalan tuomio, eikä rangaistus ei kohtaa sinua, joka uskot Jeesukseen, ei ikinä. Mikä riemuviesti! Jippii!

Kun esikoiset kuolivat, oli vielä yö, farao kutsui Mooseksen ja Aaronin luokseen. Vihassa ja tuskassa farao huusi: ”Menkää! Jättäkää minun kansani. Ottakaa lapsenne, laumanne ja karjanne, ja menkää palvelemaan Jumalaanne, kuten olette pyytäneet. Menkää jo!”

**Kuva 19**

Israelilaisilla ei ollut edes aikaa leipoa leipää matkaa varten – he ottivat taikinan mukaansa, kun he lähtivät. **Mutta kuinka iloisia he olivatkaan päästyään vapauteen!** He olivat saaneet egyptiläisiltä ystäviltään mm. kulta- ja hopeaesineitä muistolahjaksi. He eivät tulisi koskaan unohtamaan tätä hetkeä, ja juhlisivat sitä joka vuosi kiittäen Jumalaa Hänen antamasta vapautuksesta. **Se oli israelilaisten pääsiäisjuhla, pelastuksen juhla. Ja jumala käski viettää sitä joka vuosi, että lapset ja lastenlapset, kaikki tulevatkin sukupolvet muistaisivat, mitä Jumala teki!**

**Mitäs me muuten juhlimme pääsiäisenä**? Sitä, kuinka Jeesus kuoli puolestamme ja nousi kuolleista ja elää. Eli Me juhlimme, kuinka Jumala vapautti meidät sinut ja minut, kuolemalta ja tuomiolta, mikä synnistä seuraa. Jeesus vuodatti verensä, jotta sinä saat anteeksi, jotta minä saan anteeksi, ja me saamme olla matkalla taivaaseen, meille luvattuun, ihanaan maahan. Siinä on syytä juhlaan!

Se oli suuri tapahtuma, kun Jumala vapautti kansansa orjuudesta. Kaikki entinen jäi taakse, ja matka kohti Luvattua maata, Jumalan antamaa hyvää maata, sai alkaa! Miten matka pääsi alkuun, jatketaan siitä seuraavalla kerralla…

**Mikä sana sopii tyhjällle viivalle?**

1. **Jumala sanoi kovettavansa faraon \_\_\_\_\_.**
	1. nenän
	2. jalan
	3. sydämen
	4. puheen
2. **Jumala lähetti Egyptiin \_\_\_\_\_\_\_\_.**
	1. rankkasateen
	2. vitsauksia
	3. ruokaa
	4. vihollissotilaita
3. **Jumala opetti faaraota tuntemaan, kuka \_\_\_\_\_\_\_\_\_ koko maailmaa, myös luonnonvoimia.**
	1. pelkää
	2. onnittelee
	3. rokottaa
	4. hallitsee
4. **Jumala on tuomari, joka on itse \_\_\_\_ rangaistuksen synneistämme.**
	1. estänyt
	2. poistanut
	3. kärsinyt
	4. muuttanut
5. **Egyptiläiset kärsivät, mutta israelilaiset olivat \_\_ turvassa ja suojassa.**
	1. Jumalan
	2. kallion kolossa
	3. metsässä
	4. piilossa
6. **Sinä, joka uskot Jeesukseen, \_\_\_\_\_\_\_ ja olet Jumalan suojassa.**
	1. kärsit
	2. pelastut
	3. aina nukut
	4. joudut pelkäämään
7. **Jumala on \_\_\_\_\_\_\_\_ ja rakastava.**
	1. säälittävä
	2. ilkeä
	3. oikeudenmukainen
	4. itsekäs
8. **Jumala ei tahdo kenenkään joutuvan \_\_\_\_\_\_\_\_\_\_\_\_.**
	1. taivaaseen, Jumalan luo
	2. kadotukseen, eroon Jumalasta
	3. kouluun, kavereiden luo
	4. kotiin, perheen luo
9. **\_\_\_\_\_\_\_ vitsauksen jälkeen israelilaiset pääsivät vapauteen.**
	1. 1
	2. 5
	3. 10
	4. 7
10. **Israelilaiset olivat \_\_\_, kun Jumala vapautti ja pelasti heidät Egyptistä**
	1. surullisia ja murheellisia
	2. vihaisia ja ärsyyntyneitä
	3. pettyneitä ja harmistuneita
	4. onnellisia ja kiitollisia
11. **\_\_\_\_\_\_\_\_\_\_ juhlitaan, kuinka Jumala pelastaa meidätkin Jeesuksen ristinkuoleman tähden.**
	1. jouluna
	2. helluntaina
	3. pääsiäisenä
	4. juhannuksena

**Essi ja Elmeri Mooses näkee Jumalan voiman**

* **Ennen opetusta**

Essi: Mulle kävi tosi kummallinen juttu tänään. Oltiin pelaamassa sählyä, mut mä en ymmärrä niitä kaikkia turhia sääntöjä. Mun mielestä voitas vaan pelata, eikä nyt joka asiaan tarttua.

**Elmeri: Mut eikös ne säännöt oo siksi, että kaikkien on hyvä pelata ja on tasa-arvoista ja oikeudenmukaista kaikille?**

Essi: Joo, joo, mutta mun mielestä on turhiakin sääntöjä. Tuomari rankaisi mua siitä, kun mun maila lenteli turhan korkealla, muttei se nyt kuitenkaan kehenkään osunut. Ainakaan pahasti.

**Elmeri: Tuomarihan toimi silloin aivan oikein. Onko siinä joku ongelma?**

Essi: Ei. Mut sit mä tein yhden isomman rikkeen, en kehtaa ees kertoa minkä. Mut arvaa minkälaisen rangaistuksen tuomari mulle keksi? Se ei ollut kyllä mikään ohjekirjan mukainen rangaistus, eikä sellaista kukaan oikeissa peleissä voi saada.

**Elmeri: Hmm. ehkä se käski sun juosta satakertaa kentän ympäri.**

Essi: Ei. Vaan jotain paljon pahempaa. Tuomari aikoi lähettää mut oikein kunnon vaivanpaikkaan.

**Elmeri: Mikä se sellainen vaivanpaikka on?**

Essi: Hänellä on joku vanha mökki, mikä pitäis siivota. Varmaan tosi likainen. Hyi, en mä ikinä halua sinne enkä mä jaksa sellaista vaivaa nähdä.

**Elmeri: Tuomari taisi haluta opettaa sulle jotain... Hyvää se vaan sulle tarkoitti!**

Essi: Mut ei tää juttu tähän loppunut. Nimittäin naapurin Maria soitti mulle ja lupas mennä siivoamaan mun puolesta sinne. Vaiken mä oo ees sen kaveri.

**Elmeri: Oho! Maria on siis valmis kärsimään sulle kuuluvan rangaistuksen, jottet sä joudu sinne vaivanpaikkaan, vai miksi sinä sitä siivottavaa mökkiä kutsuit.**

Essi: Niin juts! Aattele, mä säästyn siltä rangaistukselta. Miten ihmeessä se Maria haluaa pelastuu mut siltä kärsimykseltä?

**Elmeri: Mä uskon, että hän haluaa olla sun ystävä. Sä saat kyllä oli todella kiitollinen hänelle siitä.**

Essi: Todellakin! Mä oon aivan ihmeissäni tästä!

**Elmeri: Mutta hei, ihmetellään kuitenkin sitä, mitä nyt tällä kertaa Raamatusta kuullaan.**

**Essi ja Elmeri Mooses näkee Jumalan voiman**

* **opetuksen välissä**

Essi: Aika ihmeellistä, että faarao ei uskonut Jumalaa, vaikka näki, kuinka voimakas Jumala on.

**Elmeri: Vaikka hän myös todella koki sen, että tottelemattomuudesta Jumalaa kohtaan ei seuraa kuin harmia ja kipua.**

Essi: Niinpä! Luulis, että olisi ollut helpompaa uskoa Jumalaa ja päästää israelilaiset vapaaksi, kuin kärsiä noin.

**Elmeri: Mutta oishan Jumala voinut vapautta kansansa ilman faaraon lupaakin… Olikohan siihen joku hyvä syy, miksi Jumala ei toiminut niin? Kuunnellaan.**

**Essi ja Elmeri Mooses näkee Jumalan voiman**

* **opetuksen jälkeen**

**Elmeri: Huh, miten hurjalta alkuun kuulosti tuo tämän kerran raamatunlause, kun siinä puhuttiin tuomiosta. Mutta nyt mä tajuan, että se on paras ikinä kuulemani lause.**

Essi: Mäkin mietin, että miten kurjalta tuntui, kun sählytuomari kertoi minulle sen siivousrangaistuksen. Mutta miten suuren ilon mä sitten koinkaan, kun Maria lupasi kärsiä sen mulle kuuluvan tuomion mun puolesta.

**Elmeri: Sä sait kyllä kokea todellisen vapautuksen. Mutta kuinka paljon suurempi vielä on se, että Jeesus kärsi meille kuuluvan rangaistuksen meidän synneistä, ettei me ikinä jouduta tuomittavaksi ja rangaistavaksi niistä.**

Essi: Se totisesti maailman ihmeellisen ja paras asia!! Mut mä mietin myös sitä faaraoo. Kuinka paljon se ja koko kansa kärsikään, kun faarao ei halunnut uskoa Jumalaa ja toimia sen mukaan!

**Elmeri: Ihan hirveesti ne kärsi, mutta he saivat myös nähdä, miten suuri ja voimallinen Jumala on.**

Essi: Mahtavinta ja ihaninta oli kuitenkin se, että israelilaiset olivat turvassa ja pelastuivat, kun he uskoivat Jumalaa.

**Elmeri: Aattele, että siihen kuolemalta pelastumiseen riitti se, että laittoivat sitä karitsan verta oven pieliin. Ihan kummallinen juttu!**

Essi: Olikohan niiden helppo uskoa ja toimia Jumalan ohjeiden mukaan siinä tilanteessa?

**Elmeri: Voi olla, että se on kuulostanut tosi kummalliselta jutulta, eikä ehkä kaikki siihen uskonutkaan. Mutta ne, jotka uskoivat ja toimivat sen mukaan, pelastuivat.**

Essi: Mutta hei, niinhän se on tänäänkin. Osa ihmisistä ajattelee, että on kummallista ja tyhmää uskoa Jeesukseen. Mutta me, jotka uskomme, olemme Jeesuksen suojassa joka hetki. Eikä se oo yhtään tyhmä juttu!

**Elmeri: Ei todellkaan, sillä silloin ei tarvitse pelätä mitään, ei edes kuolemaa, koska Jeesuksen kanssa pääsemme taivaaseen.**

Essi: Niinpä! Vaikka synti ja tuomio on ikäviä asioita, niin kuinka ihanat niiden rinnalla ovatkaan sanat Jeesus ja rakkaus.

**Elmeri: Ne on kyllä kaksi maailman parasta sanaa! Niitä ei voita mikään!**

Essi: Iloitaan ja kiitetään tänäänkin siitä, että me ollaan vapaita ja Jeesuksen suojassa tänäänkin!

**Elmeri: Jihuu ja jippii!**